
        REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga predlagatelja FINANCIJSKA AGENCIJA Regionalni centar Osijek, L. Jägera 3, Osijek, OIB: 85821130368, za otvaranje stečajnog postupka nad dužnikom KYRA j.d.o.o., Đakovo, Trg N. Š. Zrinskog 32, MBS: 030127036, OIB: 35529565307, dana 28. studenog 2018. godine
 
r i j e š i o   j e


OBUSTAVLJA SE stečajni postupak nad dužnikom KYRA j.d.o.o., Đakovo, Trg N. Š. Zrinskog 32, MBS: 030127036, OIB: 35529565307. 


Obrazloženje


Dana 4. svibnja 2018. godine zaprimljen je na ovome sudu prijedlog FINANCIJSKE AGENCIJE Regionalni centar Osijek, Podružnica Osijek, L. Jägera 3, Osijek, OIB: 85821130368 klasa: 110-07/18-01/04 Ur. broj 04-06-18-1901 od 3. svibnja 2018. godine, za otvaranje stečajnog postupka nad dužnikom KYRA j.d.o.o., Đakovo, Trg N. Š. Zrinskog 32, MBS: 030127036, OIB: 35529565307.  

U zahtjevu je navela da na dan 2. svibnja 2018. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 23.668,10 kn, u koji iznos je uračunata kamata i naknada FINE za provedbu ovrhe na novčanim sredstvima dužnika. Navodi da dužnik ima 1 zaposlenog radnika. 

FINA je dostavila popis računa i oročenih novčanih sredstava dužnika na dan 2. svibanj 2018. godine te u svom podnesku od 3. svibnja 2018. godine navodi da dužnik na dan 2. svibnja 2018. godine u Jedinstvenom registru računa ima otvorene sljedeće račune i oročena novčana sredstva: HR1425000091101388733 Addiko Bank d.d., HR9424120091140003634 SLATINSKA BANKA d.d., te da na temelju čl. 112. st. 5. Stečajnog zakona dužnik na dan 2. svibnja 2018. godine na ime predujma za namirenje troškova stečajnog postupka nema zaplijenjena novčana sredstva.
   
Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 110. st. 1. Stečajnog zakona (Narodne novine 71/15 i 104/17 dalje: SZ-a), te je zakazao ročište radi očitovanja o prijedlogu za otvaranje stečajnoga postupka i rasprave o pretpostavkama za ispitivanje uvjeta za otvaranje stečajnog postupka nad  dužnikom KYRA j.d.o.o., Đakovo, Trg N. Š. Zrinskog 32, MBS: 030127036, OIB: 35529565307 (čl. 123. i 128. st. 1. SZ-a).

Dana 22. studenog 2018. godine zaprimljen je na ovome sudu podnesak dužnika u prilogu kojeg dostavlja Očevidnik FINE o redoslijedu plaćanja sa obračunatom kamatom od 21. studenog 2018. godine iz kojeg je vidljivo da stečajni dužnik na dan 21. studeni 2018. godine nema nepodmirenih obveza za plaćanje te da isti nije u blokadi. 

Sud je izvršio uvid u spis i dokumente u spisu i to Očevidnik FINE o redoslijedu plaćanja sa obračunatom kamatom od 21. studenog 2018. godine i servis e-Blokade Očevidnik neizvršenih osnova za plaćanje na dan 26. studeni 2018. godine te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a. 

U Osijeku 28. studenog 2018.

STEČAJNI SUDAC
[bookmark: _GoBack]mr. sc. Boris Vuković


Zapisničar Danijela Špeletić



UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.(čl. 19. st. 1. SZ-a)


DNA:
-predlagatelju na njegov poslovni broj
-dužniku KYRA j.d.o.o., Đakovo, Trg N. Š. Zrinskog 32
-eOgl. ploča
-riješeno obustavom 
-kal 07.01.2019.














												 	                                                                             

















































                                                                                                                                			
				   	                                                


image1.png




